Komisijos direktyva 93/46/EEB
1993 m. birželio 22 d.
pakeičianti ir iš dalies keičianti Tarybos direktyvos 92/109/EEB dėl tam tikrų medžiagų, naudojamų neteisėtai narkotinių ir psichotropinių medžiagų gamybai, gamybos ir pateikimo į rinką priedus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 14 d. Tarybos direktyvą 92/109/EEB dėl tam tikrų medžiagų, naudojamų neteisėtai narkotinių ir psichotropinių medžiagų gamybai, gamybos ir pateikimo į rinką [1], ypač į jos 10 straipsnio 3 dalį,
kadangi būtina įgyvendinti 1992 m. balandžio mėn. Jungtinių Tautų Narkotinių medžiagų komisijos priimtą sprendimą į 1988 m. JT konvencijos priedo I lentelę įtraukti safrolą, piperonalį ir izosafrolą, šias medžiagas perkeliant iš pirmiau minėtos direktyvos I priedo 2 kategorijos į 1 kategoriją bei išbraukiant jas iš II priedo;
kadangi perkėlus šias medžiagas minėta direktyva bus suderinta su 1990 m. gruodžio 13 d. Tarybos reglamentu (EEB) Nr. 3677/90, nustatančiu priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai [2] su pakeitimais, padarytais Reglamentu (EEB) Nr. 900/92 [3], įgyvendintu ir iš dalies pakeistu Komisijos reglamentu (EEB) Nr. 3769/92 [4],
PRIĖMĖ ŠIĄ DIREKTYVĄ:
1 straipsnis
Direktyvos 92/109/EEB I ir II priedai pakeičiami šios direktyvos I ir II priedais.
2 straipsnis
Valstybės narės patvirtina priemones, kurios, įsigaliojusios ne vėliau kaip iki 1993 m. liepos 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva skirta valstybėms narėms.
Priimta Briuselyje, 1993 m. birželio 22 d.